Martin Rázus (* 18. október 1888, Liptovský Svätý Mikuláš)
2025-10-18
Martin Rázus
(* 18. október 1888, Liptovský Svätý Mikuláš – † 8. august 1937, Brezno)

Vlastným menom Martin Mrazák a i., bol slovenský básnik, prozaik, esejista, dramatik, publicista, politik a evanjelický kňaz. Vo svojej tvorbe sa opieral o najvýznamnejších slovenských poetov – Chalupku, Vajanského, Botta, Škultétyho, Hviezdoslava a Kraska. jeho najznámejšími dielami sú autobiografické dielo Maroško, z poézie dominuje zbierka Z tichých i búrnych chvíľ.

Jozef Gregor Tajovský (* 18. október 1874)
2025-10-18
Jozef Gregor Tajovský
(* 18. október 1874, Tajov -† 20. máj 1940, Bratislava)

Vlastným menom Jozef Alojz Gregor bol slovenský prozaik, dramatik, politik, učiteľ, úradník, bol vedúcou osobnosťou druhej vlny slovenského literárneho realizmu a zakladateľom slovenskej realistickej drámy. Jeho hry sú aj v súčasnosti súčasťou kmeňového repertoáru slovenských profesionálnych divadiel, vrátane SND. K jeho najznámejším dielam patria Do konca, Prvé hodinky, Maco Mlieč, Mamka Pôstková, Rozprávky z Ruska, drámy Ženský zákon, Statky – zmätky

Jonathan Swift († 19. október 1745)
2025-10-19
Jonathan Swift
Jonathan Swift (* 30. november 1667, Dublin – † 19. október 1745, Dublin)

Bol írsky spisovateľ, satirik, autor politických a náboženských esejí a pamfletov, a cirkevný hodnostár. Bol členom „Scribblers club“, Klubu „perohryzov“, ktorého členmi boli prominentní literáti. Písal poéziu, satiru, politické pamflety, je autorom známeho fantasy – románu Gulliverove cesty, ktorý vo svojej dobe bol skôr satirickým románom.

Vincent Šikula (* 19. október 1936)
2025-10-19
Vincent Šikula
(* 19. október 1936, Dubová – † 16. jún 2001, Modra)

Bol slovenský prozaik, básnik, scenárista, autor literatúry pre deti a mládež. Patril k najvýraznejším osobnostiam slovenskej literatúry druhej polovice 20. storočia. Medzi jeho najznámejšie diela patria zbierka poviedok Na koncertoch sa netlieska, z tvorby pre detí a mládež Pán horár má za klobúkom mydleničku či Prázdniny so strýcom Rafaelom a z poézie Z domu na kopci.

Rádio Devín: 𝐎𝐝𝐨𝐯𝐳𝐝𝐚́𝐯𝐚𝐧𝐢𝐞 𝐜𝐢𝐞𝐧 𝐀𝐧𝐚𝐬𝐨𝐟𝐭 𝐥𝐢𝐭𝐞𝐫𝐚 𝟐𝟎𝟐𝟓
2025-10-20
Nalaďte sa na najlepšiu prózu, nalaďte si Rádio Devín!

𝐕 𝐩𝐨𝐧𝐝𝐞𝐥𝐨𝐤 𝟐𝟎. 𝐨𝐤𝐭𝐨́𝐛𝐫𝐚 𝟐𝟎𝟐𝟓 𝐩𝐨 𝟏𝟗.𝟎𝟎 sa dozviete, kto sa stane laureátom alebo laureátkou jubilejného 20. ročníka ceny Anasoft litera.
Slávnostný ceremoniál môžete počúvať naživo v rádiu alebo sledovať prostredníctvom online prenosu na facebookovej stránke Anasoft litera.
Kto získa hlavnú cenu Anasoft litera? O tom rozhodne odborná porota v zložení: literárny historik a kritik Vladimír Barborík, literárny historik, kritik, redaktor a prekladateľ Martin Lukáš (CZ), literárny vedec Patrik Miskovics, poetka, výtvarníčka a prekladateľka Nóra Ružičková a jazykovedkyňa a prekladateľka Lucia Molnár Satinská.
Hudba: Katarína Koščová
Moderujú: Rebeka Poláková, Jan Němec
Réžia: Ján Mikuš

Do užšieho výberu postúpili tieto diela (v abecednom poradí podľa priezvisk autorov a autoriek):
Martin Hlavatý – Páv, Kripel & Predseda (FAMA art, o. z., 2024)
Márius Kopcsay – Dedo Lužko (KK Bagala, 2024)
Peter Macsovszky – Pimparapipa! (Vlna, 2024)
Alexandra Salmela – 56, či? (Aspekt, 2024)
Alta Vášová – Kradmo (F.R.&G., 2024)

Cena čitateľov a čitateliek
Popri hlavnej cene môžu svoj hlas udeliť aj čitatelia a čitateľky, ktorí víťaznú knihu vyberajú z desiatky Anasoft litera. Pri príležitosti 20. výročia sa zároveň rozhoduje aj o najobľúbenejšej knihe dvadsaťročia spomedzi víťazov Ceny čitateľov minulých ročníkov. Verejné online hlasovanie je prístupné na stránke www.hlasovanie.anasoftlitera.sk do 17. októbra 2025. Jeden z hlasujúcich či jedna z hlasujúcich navyše získa dve vstupenky na slávnostný ceremoniál.
Cenu Anasoft litera od roku 2006 doposiaľ získali: Pavel Vilikovský (dvakrát), Marek Vadas, Milan Zelinka, Alta Vášová, Stanislav Rakús (dvakrát), Monika Kompaníková, Balla, Víťo Staviarsky, Veronika Šikulová, Peter Macsovszky, Ondrej Štefánik, Etela Farkašová, Ivan Medeši, Alena Sabuchová, Barbora Hrínová, Soňa Uriková a Ivana Gibová.
Vďaka čitateľskému hlasovaniu doposiaľ Cenu čitateľov a čitateliek získali: Jaroslava Blažková, Dušan Dušek (dvakrát), Viliam Klimáček, Pavol Rankov, Veronika Šikulová (trikrát), Pavel Vilikovský, Lucia Piussi, Tomáš Varga, Peter Balko, Jozef Karika, Daniel Majling, Milo Janáč, Silvester Lavrík, Lukáš Onderčanin, Dušo Martinčok a Miroslava Kuľková.

Alfred Bernhard Nobel (* 21. október 1833)
2025-10-21
Alfred Bernhard Nobel († 10. december 1896, San Remo, Talianske kráľovstvo)
Alfred Bernhard Nobel
(* 21. október 1833, Štokholm, Švédsko – † 10. december 1896, San Remo, Talianske kráľovstvo)

Bol švédsky chemik, inžinier a patril k najvýznamnejším vynálezcom 19. storočia. Svojím závetom založil v súčasnosti najprestížnejšie ocenenie ľudskej činnosti v oblasti fyziky, chémie, literatúry, fyziológie alebo medicíny a mierotvorby, Nobelovu cenu.

Martinus: Peter Šloser: Spoznajte Rozsudok smrti
2025-10-21
21.10.2025 o 18:00, Martinus, Bratislava

Pozývame vás na stretnutie s bývalým vyšetrovateľom a úspešným autorom Petrom Šloserom, ktorý prichádza s novou knihou plnou napätia, nečakaných zvratov a temných zákutí slovenského podsvetia i justície.
V jeho najnovšom románe Rozsudok smrti sa opäť stretávame s Julom Tvrdým, vyšetrovateľom, ktorý sa snaží udržať v rovnováhe zložité prípady a ešte zložitejší súkromný život. Čo sa stane, keď sa zinscenovaný únos zmení na skutočný? Ako zvládnu policajti vyšetrovanie prípadu, ktorý sa prelína s atentátom na premiéra? A čo všetko dokáže zviazať ruky mužom zákona?

Martinus Zvolen: Juraj Červenák: Zlatá truhla
2025-10-21
21.10. 2025 o 17:00, Martinus – OC Klokan, Zvolen

Juraj Červenák v Martinuse vo Zvolene
Príďte na stretnutie s Jurajom Červenákom, ktorý predstavuje Zlatú truhlu, pokračovanie úspešného románu Zakliaty kláštor z cyklu Šarkanove poklady. Príďte sa porozprávať o tajomstvách dávnych legiend, temnej mágii i o tom, ako sa píše fantasy zakorenená v slovenskej histórii. Po temných udalostiach, ktoré poznačili hrdinov v zakliatom kláštore, sa Adam Šarkan a Zuzka Kráľovičová vydávajú na ďalšiu výpravu – tentoraz po boku samotného Pavla Dobšinského. Lenže namiesto pokojného zbierania ľudových povestí ich čaká krvavé vyšetrovanie, tajomné artefakty a podivní cudzinci, ktorí túžia prebudiť sily mimo ľudského chápania…

Martinus: V. E. Schwab: Uložte naše kosti do polnočnej pôdy
2025-10-22
22.10.2025, 18:00, Martinus Bratislava, Obchodná 26

Beseda s V. E. Schwab spojená s uvedením novej knihy a autogramiádou
S radosťou vás pozývame na výnimočné stretnutie s americkou autorkou V. E. Schwab, ktorá prvýkrát navštívi Slovensko, aby osobne predstavila svoju najnovšiu knihu Uložte naše kosti do polnočnej pôdy – temnú a poetickú rozprávku o túžbe, slobode a hneve žien naprieč storočiami.
Tri ženy. Tri storočia. Jeden príbeh zakorenený v túžbe prežiť. Príďte sa porozprávať s autorkou, ktorá do svojich príbehov vdychuje mágiu, temnotu i silu nádeje. Spolu odhalíme príbeh Márie, Charlotty a Alice – troch žien spojených neviditeľnými koreňmi, ktoré siahajú hlboko do zeme… aj do duše.

Martinus Nivy: Hana Repová: Motýľ netuší, aké krásne má krídla
2025-10-22
22.10. 2025 o 18:00, Martinus Nivy, Bratislava

Motýľ netuší, aké krásne má krídla
Pozývame vás na stretnutie s obľúbenou autorkou Hanou Repovou, ktorá prichádza s novou, dojímavou knihou o spomienkach, nenápadných chvíľach, ktoré nás formujú, aj o túžbe ešte raz vidieť ľudí, ktorí nám kedysi zmenili život. Príďte sa ponoriť do príbehu a možno zistíte, že aj vy ste boli niekoho „motýľom“.

Pavol Emanuel Dobšinský († 22. októbra 1885, Drienčany)
2025-10-22
Pavol Emanuel Dobšinský (* 16. marec 1828, Slavošovce)
Pavol Emanuel Dobšinský
(* 16. marec 1828, Slavošovce – † 22. októbra 1885, Drienčany)

Bol slovenský evanjelický kňaz, folklorista a zberateľ ľudovej slovesnosti, ktorý sa radí do obdobia romantizmu a je jedným zo spisovateľov štúrovskej generácie.
písal básne v intenciách štúrovskej poézie. Boli to najmä ponášky na ľudovú pieseň, vlastenecké a alegorické básne. Sústavne tiež prekladal zo svetovej poézie. V rôznych časopisoch mu postupne vyšli preklady Byrona, Lamartina, Mickiewicza.
Ťažisko jeho činnosti je vo folkloristike. Sústavne zbieral a zapisoval piesne, príslovia, porekadlá, hádanky, hry, obyčaje a povery. Pred publikovaním ich zbavil pôvodnej erotickosti a šťavnatého humoru, vďaka čomu sa ľudové diela (pôvodne určené dospelým) stali obľúbenými a vhodnými medzi detskými čitateľmi.

Martinus Košice: Iveta Henzélyová: Zjedz ma!
2025-10-23
23.10. 2025 o 18:00, Martinus OD Urban, Košice

Iveta Henzélyová: Zjedz ma!
Príďte sa inšpirovať jedinečnou knihou Zjedz ma!, ktorú napísala známa slovenská bylinkárka, liečiteľka a učiteľka Iveta Henzelyová spolu so svojou dcérou Auréliou Prasličkovou. Táto výnimočná kniha vás zavedie na cestu späť k prírode, k vedomej výžive a k hlbšiemu porozumeniu vlastného tela.
Zjedz ma! nie je len kuchárka – je to sprievodca pre každého, kto chce žiť zdravšie, uvedomelejšie a v súlade s prírodou. Tešíme sa na vašu účasť! Príďte sa naladiť na rytmy prírody, ochutnať múdrosť byliniek a spoznať jedlo ako nástroj lásky k sebe.

Artforum Bratislava: Bernardína a iné ženy
2025-10-23
23.10.2025 o 18:00, Artforum, Bratislava

Artforum Bratislava: Bernardína a iné ženy – uvedenie knihy a diskusia
Príďte do kníhkupectva Artforum privítať vyzretý knižný debut Jany Cigánikovej Bernardína a iné ženy, ktorý práve vyšiel v Knižnej edícii ASPEKT. Autorka Jana Cigániková predstaví svoju cestu k písaniu o tom, čo sa hádam ani nevyslovuje. Jej prvotinu uvedie Lenka Kubriczká. Pripojí sa aj ilustrátorka Júlia Stieranková. Moderuje vydavateľka knihy Jana Cviková.
„Cez zážitky postáv, ktoré sú také osobné, až máme pri čítaní pocit, že by sa patrilo odvrátiť zrak, sa autorka dotýka spoločnej ženskej skúsenosti. Jej metafora tne do živého a zažiera sa pod kožu.“ Nicol Hochholczerová, spisovateľka
„Prijať akýkoľvek štandardizovaný koncept normálnosti znamená neprejaviť si otvorene to, na čo v skrytosti človek myslí, no neraz sa to hanbí priznať i sám pred sebou. Autorkino písanie je v tomto oslobodené, no jej postavy nie, pretože ich pocity a myšlienky ostávajú pred druhými utajené…“ Lenka Šafranová, literárna kritička

Martinus Nitra: Knižná beseda s Františkom Kozmonom – Líška prichádza do Nitry
2025-10-24
24.10. 2025 o 18:00, Martinus – Centro, Nitra

Knižná beseda s Františkom Kozmonom – Líška prichádza do Nitry
Milovníci napätia, drsných vyšetrovateľov a temných zákutí podsvetia, pozývame vás na stretnutie s Františkom Kozmonom, jedným z najčítanejších slovenských autorov kriminálnych románov! Príďte si vypočuť zaujímavosti zo zákulisia písania jeho najnovšej knihy Líška – pokračovania úspešnej série s Lukášom Líškom.
Zdanlivo obyčajná dopravná nehoda sa mení na hororový prípad, keď sa ukáže, že medzi obeťami je vyšetrovateľ s putami na rukách a syn šéfa protidrogového. Ukradnuté auto plné drog, temné prepojenia a len jeden človek, ktorý prežil. Ten si však čoskoro uvedomí, že druhé šance nie sú zadarmo a mafii sa nehovorí nie. Kniha Líška prináša napínavý príbeh o vine, zrade a neľútostnom boji o prežitie. Čo všetko je človek schopný urobiť, aby zachránil seba alebo niekoho iného? Príďte sa ponoriť do sveta, kde spravodlivosť nie je vždy na strane zákona.

Pistoriho Palác: Cipár- Feldek: Vyletela guľa z dela
2025-10-24
24. 10. 2025 o 18.00, Pistoriho palác

Pistoriho palác:Vyletela guľa z dela – krst knihy Ľubomíra Feldeka a Miroslava Cipára
V roku 1968 odmietlo vydavateľstvo knihu Miroslava Cipára a Ľubomíra Feldeka, dvoch už etablovaných autorov, s jednoduchým vysvetlením: nie je taký stroj, ktorý by urobil dieru do knihy. S odstupom času a v kontexte vtedajších politických udalostí je dnes zrejmé, že zasiahla cenzúra a dôvody na odmietnutie knihy neboli iba technické. Vznikla však maketa knihy, ktorá prichádza do života vo vydavateľstve BRAK až teraz – 57 rokov od prvého pokusu o jej vydanie.
Trvalo takmer šesťdesiat rokov, kým sa vymyslená kniha stala skutočnosťou a Diera do sveta Ľubomíra Feldeka a Miroslava Cipára vyletela z tlačiarní a pristála na pultoch kníhkupectiev. Podujatie je nielen krstom tohto dlhozrejúceho počinu, no i poctou tvorivej sile tejto autorskej dvojice. Poďte s nami knihu pokrstiť a vypočuť si o nej od tých, ktorí sa na jej novom zrode podieľali.

Vladimír Mináč († 25. október 1996, Bratislava)
2025-10-25
Vladimír Mináč
(* 10. august 1922, Klenovec – † 25. október 1996, Bratislava)

Bol slovenský prozaik, esejista, filmový scenárista, publicista a kultúrny a politický činiteľ.
Medzi jeho najznámejšie diela patria Smrť chodí po horách, románová trilógia Dlhý čas čakania, Živí a mŕtvi a Zvony zvonia na deň a dvojnovela Nikdy nie si sama.

Martinus Trenčín: Knižná beseda s Františkom Kozmonom – Líška prichádza do Trenčína
2025-10-27
27.10. 2025 o 17:00, Martinus – City Park, Trenčín

Knižná beseda s Františkom Kozmonom – Líška prichádza do Trenčína
Milovníci napätia, drsných vyšetrovateľov a temných zákutí podsvetia, pozývame vás na stretnutie s Františkom Kozmonom, jedným z najčítanejších slovenských autorov kriminálnych románov! Príďte si vypočuť zaujímavosti zo zákulisia písania jeho najnovšej knihy Líška – pokračovania úspešnej série s Lukášom Líškom.
Zdanlivo obyčajná dopravná nehoda sa mení na hororový prípad, keď sa ukáže, že medzi obeťami je vyšetrovateľ s putami na rukách a syn šéfa protidrogového. Ukradnuté auto plné drog, temné prepojenia a len jeden človek, ktorý prežil. Ten si však čoskoro uvedomí, že druhé šance nie sú zadarmo a mafii sa nehovorí nie. Kniha Líška prináša napínavý príbeh o vine, zrade a neľútostnom boji o prežitie. Čo všetko je človek schopný urobiť, aby zachránil seba alebo niekoho iného? Príďte sa ponoriť do sveta, kde spravodlivosť nie je vždy na strane zákona.

Ľudovít Velislav Štúr (* 28. október 1815)
2025-10-28
Ľudovít Velislav Štúr (* 28. október 1815, Uhrovec, Rakúske cisárstvo – † 12. január 1856, Modra)

Štúr vystupoval pod pseudonymami B. Dunajský, Bedlivý Ludorob, Boleslav Záhorský, Brat Sloven, Ein Slave, Ein ungarischer Slave, Karl Wildburn, pravolub Rokošan, Slovák, Starí, Velislav, Zpěvomil.
Bol slovenský národný buditeľ, kodifikátor spisovnej slovenčiny, politik, filozof, historik, jazykovedec, spisovateľ, básnik, publicista, redaktor a pedagóg a najvýznamnejší predstaviteľ slovenského národného života a vedúca osobnosť slovenského národného obrodenia v polovici 19. storočia, kodifikátor slovenského spisovného jazyka založeného na stredoslovenských nárečiach (1843), jeden z vedúcich účastníkov Slovenského povstania v rokoch 1848 – 1849 a poslanec uhorského snemu za mesto Zvolen v rokoch 1847 – 1848.
Medzi jeho najznámejšie diela patria Nárečjia Slovenskuo alebo potreba písaňja v tomto nárečí (1846), Nauka reči Slovenskej (1846) a O národních ísních a pověstech plemen slovanských (1852).

Martinus Nivy: Knižná beseda s Františkom Kozmonom – Líška prichádza do Bratislavy
2025-10-28
28.10. 2025 o 18:00

Knižná beseda s Františkom Kozmonom – Líška prichádza do Bratislavy
Milovníci napätia, drsných vyšetrovateľov a temných zákutí podsvetia, pozývame vás na stretnutie s Františkom Kozmonom, jedným z najčítanejších slovenských autorov kriminálnych románov! Príďte si vypočuť zaujímavosti zo zákulisia písania jeho najnovšej knihy Líška – pokračovania úspešnej série s Lukášom Líškom.
Zdanlivo obyčajná dopravná nehoda sa mení na hororový prípad, keď sa ukáže, že medzi obeťami je vyšetrovateľ s putami na rukách a syn šéfa protidrogového. Ukradnuté auto plné drog, temné prepojenia a len jeden človek, ktorý prežil. Ten si však čoskoro uvedomí, že druhé šance nie sú zadarmo a mafii sa nehovorí nie. Kniha Líška prináša napínavý príbeh o vine, zrade a neľútostnom boji o prežitie. Čo všetko je človek schopný urobiť, aby zachránil seba alebo niekoho iného? Príďte sa ponoriť do sveta, kde spravodlivosť nie je vždy na strane zákona.

Martinus Nitra: Juraj Červenák: Zlatá truhla
2025-10-28
28.10. 2025 o 18:00, Martinus – Centro, Nitra

Juraj Červenák v Martinuse v Nitre
Príďte na stretnutie s Jurajom Červenákom, ktorý predstavuje Zlatú truhlu, pokračovanie úspešného románu Zakliaty kláštor z cyklu Šarkanove poklady. Príďte sa porozprávať o tajomstvách dávnych legiend, temnej mágii i o tom, ako sa píše fantasy zakorenená v slovenskej histórii. Po temných udalostiach, ktoré poznačili hrdinov v zakliatom kláštore, sa Adam Šarkan a Zuzka Kráľovičová vydávajú na ďalšiu výpravu – tentoraz po boku samotného Pavla Dobšinského. Lenže namiesto pokojného zbierania ľudových povestí ich čaká krvavé vyšetrovanie, tajomné artefakty a podivní cudzinci, ktorí túžia prebudiť sily mimo ľudského chápania…

Bratislavské centrum opätovného použitia: Krst knihy Branislava Jobusa - Šporko Šamrolka a vrecožrúti
2025-10-28
28.10.2025 13:30, Bratislavské centrum opätovného použitia (OC Korzo), Pestovateľská 13, Bratislava

Braňo Jobus: Šporko Šamrolka a vrecožrúti – krst knihy
Braňo Jobus, Vydavateľstvo SLOVART, Natur-pack a Slovensko zálohuje vás srdečne pozývajú na krst novej ekoknihy Šporko Šamrolka a vrecožrúti, ktorý sa uskutoční 28.10.2025 o 13:30 v Bratislavskom centre opätovného použitia na Pestovateľskej 13 (OC Korzo).
Krst bude spojený s tlačovým brífingom a zverejnením programu festivalu Vrbovské vetry. Čaká vás malé pohostenie a malý darček na záver.

Joseph Pulitzer († 29. október 1911)
2025-10-29
Joseph Pulitzer
(* 10. apríl 1847, Makov, Uhorsko – † 29. október 1911, Charleston, Južná Karolína, USA)

Bol maďarsko-americký redaktor a vydavateľ, známy vďaka posmrtne vydávaným Pulitzerovým cenám a ako priekopník bulvárnej žurnalistiky (spolu s W. R. Hearstom). Počas svojho života bol najmocnejším žurnalistom v Spojených štátoch.

Martinus: Michaela Ella Hajdukova: Zažite Mágiu Bohémy
2025-10-29
29. 10. 2025 o 18:00, Martinus Obchodná, Bratislava
Zažite Mágiu bohémy v Martinuse
Pozývame vás na stretnutie s Michaelou Ellou Hajdukovou historických románov, ktorá v novej knihe odhaľuje príbeh ženy, ktorá uteká pred minulosťou, bojuje s osudom a prechádza cestou cez lesk prvej republiky až po temné siene hradu Wewelsburg. Praha, 30. roky, Barrandov, nacistická mágia a osudová láska – príbeh, ktorý vás pohltí.

Panta Rhei Bratislava: Radoslav Kozák: Žena s polovicou tváre
2025-10-30
30.10.2025 o 17:30, Panta Rhei, Aupark, Bratislava

Panta Rhei: Radoslav Kozák: Žena s polovicou tváre – stretnutie s autorom
Príďte do kníhkupectva Panta Rhei privítať debut slovenského spisovateľa a výraznej postavy súčasnej hororovej literárnej scény Radoslava Kozáka, ktorý debutuje vo vydavateľstve IKAR mysterióznym hororom Žena s polovicou tváre.
Natália Rákociová stretáva nových priateľov v neziskovej organizácii. Snaží sa byť užitočnou pre spoločnosť a pomáha ľuďom bez domova. Čoskoro sa pozrie do očí skutočnej esencii života na okraji spoločnosti. Keď v bratislavských uliciach začnú miznúť bezdomovci, Natália tuší, že sa pred temnotou neschová ani ona. Prečo všetci okolo nej stále opakujú tú istú frázu: Neexistujem? V napätej atmosfére, keď sa realita mieša so snom, odhalí pravdu nielen o starej priateľke, ale aj o sebe samej. Fragmenty vlastnej minulosti Natálii pripomenú, že to najväčšie zlo si nesieme stále so sebou.

Literatúra v Radnici: Domov a svet v slovenskej literatúre
2025-11-03
3.11.2025, 19:00, kaviareň Radnica, M.R. Štefánika 1, Pezinok
LITERATÚRA V RADNICI: DOMOV A SVET V SLOVENSKEJ LITERATÚRE
alebo ako dostať literatúru malého národa do sveta.

Hosť: Mgr. Ivana Taranenková, PhD.
Moderuje: Veronika Šikulová
Srdečne Vás pozývame na diskusiu s Mgr. Ivanou Taranenkovou, PhD., literárnou vedkyňou, editorkou a kritičkou, ktorá sa dlhodobo venuje súčasnej slovenskej literatúre, literárnej kritike a kultúrnej publicistike.
Ako môžu slovenskí autori osloviť medzinárodného čitateľa? Akú úlohu zohrávajú prekladatelia, vydavatelia či kultúrne inštitúcie? A čo môže urobiť literárna obec, aby sa slovenské knihy stali viditeľnejšími za hranicami?
Usporiadatelia Literatúra v Radnici, Radnica a Malokarpatská knižnica v Pezinku
Rezervácie sa prijímajú na tel. 033/6414009 alebo emailom na radnica@radnica.com.
Vstup je zdarma. ODPORÚČAME VYTVORIŤ SI REZERVÁCIU, počet
miest je obmedzený!

Martinus Trenčín: Beseda s prekladateľom Andrejom Zahorákom
2025-11-04
4.11.2025, 17:00, Martinus – Trenčín City Park

Beseda s prekladateľom Andrejom Zahorákom
Čo všetko sa skrýva medzi riadkami veľkých literárnych diel? Ako preniesť ticho, vášeň, úzkosť či nepoznané túžby z jedného jazyka do druhého bez toho, aby sa vytratila ich sila? Prijmite pozvanie na stretnutie s Andrejom Zahorákom, skúseným prekladateľom, ktorý sa pri svojom poslednom preklade venoval náročnému textu klasickej literatúry.
V neformálnej besede otvoríme tému prekladania ako tvorivého procesu, pozrieme sa na nástrahy klasickej literatúry a ponoríme sa do zákulisia vzniku najnovšieho slovenského prekladu jednej z najtemnejších a najintenzívnejších noviel európskej literatúry.
Beseda je určená všetkým, ktorých zaujíma preklad ako premyslený proces a zároveň spôsob, ako v texte zachytiť to, čo sa často ani nedá priamo vysloviť.

Martinus Prešov: Laura Pechová: To, čo z nás ostalo
2025-11-04
4.11. 2025 o 18:00, Martinus – OC Novum, Prešov

To, čo z nás ostalo – beseda o knihe
Vzdať sa lásky je ľahšie ako o ňu bojovať. Pozývame vás na besedu venovanú dojímavému príbehu o túžbe po láske, o zraniteľnosti a odvahe postaviť sa vlastnej minulosti. Román, ktorý chytí za srdce každého, kto niekedy pochyboval, či si zaslúži byť milovaný.
Liliana sa celý život učí prežiť. Doma jej chýba láska, istota aj bezpečie. Keď ju cez leto prichýli teta, do jej života vstupuje Timotej, úspešný mladý hokejista s budúcnosťou pred sebou. Ich svet je odlišný, no medzi nimi vzniká niečo výnimočné. Niečo, čo však nemusí vydržať.

Martinus Trenčín: Andrej Záhorák: Smrť v Benátkach
2025-11-04
4.11. 2025 o 17:00, Martinus – Trenčín City Park, Andyho knižnica a Martinus

Beseda s prekladateľom Andrejom Zahorákom
Čo všetko sa skrýva medzi riadkami veľkých literárnych diel? Ako preniesť ticho, vášeň, úzkosť či nepoznané túžby z jedného jazyka do druhého bez toho, aby sa vytratila ich sila? Prijmite pozvanie na stretnutie s Andrejom Zahorákom, skúseným prekladateľom, ktorý sa pri svojom poslednom preklade venoval náročnému textu klasickej literatúry.

Martinus: Knižná beseda s Františkom Kozmonom
2025-11-05
5.11. 2025 o 18:00, Martinus Obchodná, Bratislava

Knižná beseda s Františkom Kozmonom – Líška prichádza do Bratislavy
František Kozmon sa zúčastnil viacerých poviedkových súťaží a experimentoval s rôznymi knižnými žánrami. Zakotvil však pri detektívke. Jeho debut Posledný prípad kapitána Čontoša zvíťazil v súťaži Detektívka 2014, vo vydavateľstve Ikar mu vyšli romány Potkan, Rosnička a Kukučka, kde je hlavnou postavou vyšetrovateľ Marek Wolf. Kniha Vlk je ich voľným pokračovaním.

Artforum: Han Donau: Srdce nie je párový orgán
2025-11-05
5.11.2025 o 18:00, Artforum, Bratislava

Artforum Bratislava: Srdce nie je párový orgán – uvedenie knihy a diskusia
Picturebook je experimentálnou formou knihy, v ktorej text aj ilustrácie rozprávajú svoj vlastný príbeh, navzájom sa dopĺňajú a posúvajú sa. Presne také je aj nové knižné dielo vizuálnej umelkyne Han Donau – Srdce nie je párový orgán, ktoré vychádza vo vydavateľstve Artfrum 3. novembra 2025.
